Suratlar bahorda rekonstruksiyasi boshlanishi va’da qilingan, hududining bir qismini tijoriy binolar egallab borayotgan bog‘dagi holatdan hikoya qiladi. Bugun, 1 mart – bahorning ilk kunida shu faslga xos ob-havo hukm suryapti. O‘zbekistonning ayrim hududlarida esa bahor ancha erta keldi. So‘nggi yillarda deyarli qahratonsiz o‘tayotgan qish oxiriga borib, ayrim joylarda o‘rik, bodom gullashi – odatiy hol. Ko‘klam hamma joyni chiroyga burkasa-da, inson omili ta’siridagi ayrim holatlarni yashira olmaydi. Bahordan ilhomlangan va ko‘klam zavqi va chiroyini his qilish uchun sayr qilgan Kun.uz muxbiri bahorning ilk kunida poytaxtdagi “Abdulla Qodiriy” nomidagi bog‘dan fotosuratlar jamladi. Bobur Akmalov olgan suratlar